**28.12.2023.**

**E-pasta nosaukums**

Par atbalstu, lai nodrošinātu iedzīvotājiem ģimenes ārstu pakalpojumus

**E-pasta teksts**

Nacionālais veselības dienests (turpmāk – Dienests) izsaka pateicību par Jūsu atbalstu, atsaucību un vēlmi iesaistīties, lai nodrošinātu iedzīvotājiem primārās aprūpes valsts apmaksātos veselības aprūpes pakalpojumus situācijā, kad daļa ģimenes ārstu vēl nebija parakstījuši grozījumus līgumā ar Dienestu par pakalpojumu sniegšanu no 2024. gada 1. janvāra.

Informējam, ka šobrīd aktīvi turpinās līgumu pagarināšana ar ģimenes ārstiem un tiek plānots praktiski visus līgumus pagarināt. Tādējādi iedzīvotājiem no 2024. gada 1. janvāra būs pieejami primārās veselības aprūpes pakalpojumi savu ģimenes ārstu praksēs. Ņemot vērā minēto, alternatīvā pakalpojumu sniegšanas plānošana tiek apturēta.